boroko (no pl.), sleep (ke tsoeroe ke boroko, I am tired) 8 Jehova o ile a etsa hore ho hlake hore Jesu ke Mesia. Molimo o ile a tšepisa Johanne Mokolobetsi hore o ne a tla mo fa pontšo e tla mo thusa ho lemoha Mesia. Johanne o ile a bona pontšo eo ka selemo sa 29 ha Jesu a tla ho eena hore a mo kolobetse nokeng ea Jordane. Bibele e re bolella se ileng sa etsahala: “Ka mor’a hore Jesu a kolobetsoe kapele-pele a nyoloha a tsoa ka metsing; ’me, bonang! maholimo a buleha, ’me a bona moea oa Molimo o theoha joaloka leeba o tla holim’a hae. Bonang! Hape, ha e-ba le lentsoe le tsoang maholimong le reng: ‘Enoa ke Mora oa ka, ea ratoang, eo ke mo amohetseng.’” (Matheu 3:16, 17) Ha Johanne a bona sena ’me a utloa mantsoe ao, o ile a lemoha hore Jesu ke Mesia. (Johanne 1:32-34) Jesu e ile ea e-ba Mesia hona letsatsing leo ha Jehova a mo fa moea o halalelang. Ke eena eo Molimo a ileng a mo khetha hore e be Moeta-pele le Morena.—Esaia 55:4.